open-index/open-wikipedia-markdown huggingface dataset:
ארנסט הילייר

**ארנסט הילייר** (באנגלית: **Joachim Andre Henry**) הוא פוליטיקאי מסנט לוסיה, המכהן כחבר בית האספה של סנט לוסיה.

## ביוגרפיה
בשנת 1990 קיבל הילייר תואר ראשון במדעי המדינה ובסוציולוגיה מאוניברסיטת איי הודו המערבית. בשנת 1995 קיבל תואר שני בפילוסופיה מאוניברסיטת קיימברידג'. הוא עשה דוקטורט בבית הספר לכלכלה של לונדון.

## קריירה
בשנים 1997–1999 שימש כנספח לראש הממשלה ד"ר קני אנטוני.

בשנת 1999 הפך הילייר למזכיר קבוע במשרד הנוער והספורט. בשנים 2009–2012 שימש כמנהל מועצת הקריקט של הודו המערבית. הילייר שימש גם כנציב העליון של בריטניה בסנט לוסיה.

הנרי הוא סגן יו"ר מפלגת העבודה של סנט לוסיה, תפקיד בו החל לכהן בספטמבר 2019.

בבחירות 2016 התמודד מטעם דרום קסטריז על מקום בבית האספה של סנט לוסיה, בית הנבחרים התחתון. בבחירות, שנערכו ב-6 ביוני 2016, ניצח הילייר את יריבו רוברט קנדי לואיס, שהחזיק בכיסא בבית האספה מאז 2006. הילייר ישב בספסלי האופוזיציה, עד לניצחון המוחץ של מפלגתו בבחירות הכלליות ב-2021, בהן שמר על כסאו.

## קישורים חיצוניים
* 

* פרופיל, באתר מפלגת העבודה של סנט לוסיה

## הערות שוליים

קטגוריה:חברי בית האספה של סנט לוסיה
קטגוריה:בוגרי אוניברסיטת איי הודו המערבית
קטגוריה:בוגרי אוניברסיטת קיימברידג'
קטגוריה:בעלי תואר דוקטור מבית הספר לכלכלה של לונדון
יואכים הנרי

**יואכים אנדרה הנרי** (באנגלית: **Joachim Andre Henry**) הוא פוליטיקאי מסנט לוסיה, שנבחר לשמש כחבר בית האספה של סנט לוסיה ב-26 ביולי 2021.

## קריירה
הנרי חבר במפלגת העבודה של סנט לוסיה. בשנים 2016–2020 היה חבר הסנאט של סנט לוסיה, ושימש כמנהיג האופוזיציה.

בבחירות 2016 ניסה הנרי להתמודד מטעם דרום-מזרח קסטריז על מקום בבית האספה של סנט לוסיה, בית הנבחרים התחתון, אך נכשל. הנרי התמודד שוב על אותו כיסא בבית האספה בבחירות הכלליות שנערכו ב-26 ביולי 2021, קיבל 52.90% מהקולות וניצח את יריבו גיא ג'וזף, שהחזיק בכיסא בבית האספה מאז 2006.

באוגוסט 2021 הוא מונה לשר בממשלה.

## קישורים חיצוניים
פרופיל, באתר מפלגת העבודה של סנט לוסיה

## הערות שוליים

קטגוריה:חברי בית האספה של סנט לוסיה
ביואיק אוויסטה

**ביואיק אוויסטה** (באנגלית: **Buick Avista**) היא מכונית קונספט במרכב קופה, שהוצגה על ידי ביואיק בתערוכת הרכב הבינלאומית של אמריקה הצפונית בינואר 2016.

## עיצוב
העיצוב החיצוני מרהיב למדי עם הפגוש הקבוע של ביואיק ועיצוב משופע, בפנים המכונית נעשה שימוש גבוהה בסיבי פחמן למראה ספורטיבי יותר כולל לוח מחוונים דיגיטלי המציג את מערכת הבידור העתידית של ביואיק.

## מפרט טכני
היא כוללת מנוע בנזין V6 צילינדרים בנפח 3.0 ליטר טווין טורבו המספק כ-400 כ"ס. תיבת הילוכים אוטומטית בעלת שמונה הילוכים.

## שיקול ייצור
אף על פי שהמכונית נועדה רק למחקר עיצובי, ג'נרל מוטורס שקלה האם להכניס את האוויסטה לייצור כרכב הפאר של ביואיק. גרסת הייצור הייתה אמורה לשמור על הפלטפורמה והמנוע. למרות הכל ביואיק וג'נרל מוטורס החליטו בסופו של דבר לא לייצר את האוויסטה.

## קישורים חיצוניים

## הערות שוליים

א
קטגוריה:מכוניות קונספט
קטגוריה:מכוניות קופה
קטגוריה:דגמי מכוניות שהושקו ב-2016
שאנדור אלפאר

**שאנדור אלפאר** (במקור **שמואל שאנדור אנגלמן**, בהונגרית: **Alpár Sándor**; באיה, 24 בספטמבר 1892 – בודפשט, 4 בספטמבר 1943) היה צייר, גרפיקאי יהודי-הונגרי.

## קורות חיים
שאנדור אלפאר נולד במשפחה יהודית כבנם של יעקב אנגלמן סוחר מהעיר באיה ושל רגינה שנשטיין. תחילה סיים את לימודיו בבית ספר התיכון המסחרי ולאחר מכן למד אמנות באוניברסיטה ההונגרית לאמנויות יפות בבודפשט, שם למד אצל טיבדאר זמפלני ואצל אישטוואן ריטי בין השנים 1917 עד 1920. לפני כן היה חייל במלחמת העולם הראשונה. הוא צייר בעיקר דיוקנאות ונופים, וגם יצר תחריטים. הוא הציג לראשונה בתערוכה של "ארגון האמנים הצעירים" בשנת 1914 בסלון הלאומי (תמונה בשם "שקיעה"). בשל יהדותו נלקח במלחמת העולם השנייה לשרות העבודה (עבודות כפייה לגברים יהודים עבור הצבא ההונגרי). הוא נפטר בבודפשט כעובד כפייה עקב העדר טיפול רפואי נאות ל גידולים בבלוטות הלימפה ולימפומת הודג'קין. שאנדור אלפאר נקבר בבית הקברות היהודי ברחוב קוזמה בבודפשט.

## לקריאה נוספת
* לקסיקון יהודי הונגרי
* budapestaukcio.hu
*הספר "אבני זיכרון" על אמנים שניספו בתקופת השואה 1945-1938. S. Nagy Katalin: Emlékkavicsok

## קישורים חיצוניים
* גלריית תמונות שארושפטק. תמונה של שאנדור אלפאר
* Museum of Applied Arts Budapest - שש תמונות של שאנדור אלפאר
*תמונת נוף של שאנדור אלפאר - Galeria Savaria
* 
* שאנדור אלפאר באתר הזיכרון לשואה
* תמונותיו במוזיאון לאומנות שימושית

## הערות שוליים

קטגוריה:ציירים יהודים הונגרים
קטגוריה:גרפיקאים ומאיירים יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:בוגרי האוניברסיטה ההונגרית לאמנויות יפות
קטגוריה:ציירים שנספו בשואה
קטגוריה:אישים במחנות שרות העבודה (הונגריה)
קטגוריה:באיה: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1892
קטגוריה:הונגרים שנפטרו ב-1943
ISO 259

**ISO 259** היא סדרה של תקני ISO לליטון (רומניזציה) של תווי האלפבית העברי לתווים לטיניים. התקן הראשון ראה אור בשנת 1984, עבר ב-1994 עדכון לגרסה **ISO 259-2**, שכללה פישוט, תוך התעלמות מכמה סימני תנועה, ובשנת 1999 הוכנס לשימוש עדכון לגרסה **ISO 259-3**, הכולל המרה פונמית.

## ISO 259
ISO 259, שראה אור בשנת 1984, הוא תעתיק של הכתב העברי, הכולל סימנים דיאקריטיים וניקוד המשמשים את העברית המקראית.

הדגש (נקודה בתוך האות) תמיד מתועתק עם נקודת עילית (overdot): *ḃ*, *ġ*, *ż* וכו'. ה"אפוסטרוף" (') בטבלה לעיל הוא סימן גֵרֵשׁ בעברית, המשמש אחרי אותיות מסוימות לכתיבת הגאים שאינם עבריים: **ג**'-d͡ʒ , **ז**'-ʒ , **צ**'-t͡ʃ ועוד.

## ISO 259-2
ISO 259-2 מפשט את הסימנים הדיאקריטיים של תנועות ISO 259, ומיועד לעברית מודרנית.

הדגש אינו מתעתק למעט המקרים שצוין. האפוסטרוף (') בטבלה לעיל הוא הסימן העברי גֵרֵשׁ המשמש אחרי אותיות מסוימות לרשום צלילים שאינם עברים.

## ISO 259-3
**ISO 259-3** הוא הרומניזציה של עוזי אורנן, שהגיעה לשלב של טיוטת ISO סופית (FDIS) אך לא של תקן בינלאומי שפורסם, IS (ראשי תיבות International Standard). הוא נועד למסור את המבנה המשותף של המילה העברית בכל הדיאלקטים השונים או סגנונות ההגייה של העברית, באופן שניתן יהיה לשחזר אותו לדמויות העבריות המקוריות על ידי אדם והמכונה.

הוא אינו תעתיק אופי או תו או תמלול פונטי של סגנון הגייה אחד של עברית, אלא הוא פונמי מנקודת המבט כי ניתן להתייחס לכל הניבים וההגויות השונות של העברית לאורך הדורות כמציאות שונה של אותו המבנה, ועל ידי כללי קריאה מוגדרים מראש ניתן להפיק ממנו ישירות כל סגנון הגייה.

כל תו עיצור בכתב העברי הופך לתו הלטיני הייחודי. יש ל-ISO 259-3 חמש תנועות, המתאימות לחמש פונמות של עברית מודרנית : A, E, I, O, U. בנוסף יש סימן שישי לציון התנועה  או /e / שכתוב על ידי אות "יוד" עוקבת באיות עברי נפוץ: ei.

הדגש חזק (הכפלת עיצור בעברית תנ"כית) מתועתק עם עיצור כפול. יש התעלמות מתנועות לא פונמיות, כגון:
* שוואטְ אשר מתועתק עם קו תחתון (_) בין שני עיצורים זהים כדי להבדיל בינו לבין הכפלת עיצור: יְלָדִים = *yladim,* הַלְלוּיָהּ = *hal_luyah,*
* משקלים סגוליים (בעיצור השני עד האחרון תנועה ללא מבטא אשר יכולה גם להיות תנועה טֶ כמה עיצורים גרוניים, או חַ וכו'): גֹּלֶם = *golm,* צֹהַר = *COHR,*
* *[[פתח (ניקוד)|פתח]]* (furtive) (צליל  לא מוטעם לפני כמה עיצורים סופיים): רוּחַ = "breeze, spirit". אבל ISO 259-3 גם מאפשר - (בסעיף 5 "גרסה מפושטת") - תעתיק למטרות שאינן לשוניות: *ruaḥ.*

## הערות שוליים

קטגוריה:תקני ISO
קטגוריה:אלפבית עברי
מרכז ההתעמלות אריאקה

**מרכז ההתעמלות אריאקה** (ביפנית: **有明体操競技場**) הוא אולם ספורט הממוקם במחוז אריאקה שבטוקיו, יפן.

האולם נחנך בשנת 2019, על-מנת לארח את תחרויות ההתעמלות באולימפיאדת טוקיו (2020).

## קישורים חיצוניים

* מרכז ההתעמלות אריאקה באתר הרשמי של אולימפיאדת טוקיו (2020) 

## הערות שוליים

קטגוריה:אצטדיונים ומתקני ספורט אולימפיים
קטגוריה:טוקיו: ספורט
קטגוריה:מתקני אולימפיאדת טוקיו (2020)
הואן שואן וין

**הואן שואן וין** (באנגלית: **Hoàng Xuân Vinh**; נולד ב־6 באוקטובר 1974 בהאנוי) הוא קלע ירי ספורטיבי וייטנאמי.

וין השתתף באולימפיאדת לונדון ובאולימפיאדת ריו דה ז'ניירו, וזכה באחרונה במדליית זהב במקצה לירי באקדח אוויר למרחק 10 מטר, ובכסף בתחרויות האקדח למרחק 50 מטר, כשהוא הספורטאי הראשון ומאז כרגע (2021) היחיד מארצו שזכה במדליית זהב אולימפית.

## ביוגרפיה
הקריירה המקצועית של וין בירי ספורטיבי מתפרשת על שתי אוליפיאדות.

### אולימפיאדת הקיץ 2012
באולימפיאדת הקיץ 2012, הוא סיים במקום ה-9 בסיבוב המוקדמות לאקדח אוויר למרחק 10 מטר, ולא הצליח להגיע לגמר בגלל חוסר של נקודה בודדת. הוא גם לא הצליח לזכות במדליה בגמר 50 מטר אקדח, כשהוא לוקח את המקום הרביעי עם ציון נמוך ברק 0.1 פחות מהזוכה במדליית הארד.

### אולימפיאדת קיץ 2016
בשנת 2016, הוא הפך לספורטאי הווייטנאמי הראשון שזכה במדליית זהב בהיסטוריה של אולימפיאדת הקיץ, וניצח את פליפה וו מברזיל בסיבוב האחרון בתחרות אקדח האוויר למרחק 10 מטר, עם ציון 202.5 מול 202.1 של הברזילאי, שיא אולימפי חדש, לאחר שינוי כללי ISSF ב-1 בינואר 2013.

הוא זכה גם במדליית הכסף בתחרות האקדחים למרחק 50 מטר, מה שהפך אותו לספורטאי הווייטנאמי הראשון שזכה בשתי מדליות אולימפיות.

## קישורים חיצוניים

* דף מידע על הואן שאן וין, באתר הפדרציה הבינלאומית לירי ספורטיבי

## הערות שוליים

קטגוריה:אלופים אולימפיים: קליעה
קטגוריה:קלעים באולימפיאדת לונדון (2012)
קטגוריה:קלעים באולימפיאדת ריו דה ז'ניירו (2016)
קטגוריה:ילידי 1974
מכונית יוקרה

[ממוזער|שמאל|[טסלה מודל S - מכונית יוקרה חשמלית]]
**מכונית יוקרה** היא כלי רכב פרטי המיוצר תוך הקפדה על סטנדרטים גבוהים במיוחד של נוחות, איכות וטכנולוגיה, במטרה להעניק לנהג ולנוסעים חוויית נסיעה ייחודית ויוקרתית. מכוניות יוקרה מאופיינות בעיצוב חיצוני ופנימי מוקפד, בביצועים משופרים, בטכנולוגיות מתקדמות ובאבזור נרחב – ובהתאם, במחיר גבוה ביחס למכוניות אחרות.

## מאפיינים
למכוניות יוקרה כמה מאפיינים שמייחדים אותן משאר דגמי המכוניות:

* איכות חומרים והרכבה – ריפודי עור, עץ איכותי, מתכות יקרות וירידה לפרטים הקטנים מספקים רמת גימור גבוהה.
* מערכות טכנולוגיות מתקדמות – מכוניות אלו כוללות לרוב מערכות בידור, מידע ובטיחות מתקדמות, ומערכות נהיגה חכמות.
* ביצועים – מנועים חזקים עם ביצועים גבוהים מאפשרים מהירות ותאוצה רבה תוך שמירה על יציבות ונוחות בנהיגה.
* מותגים – המכוניות הן מתוצרת מותגי יוקרה המזוהים עם פלח שוק זה.

## סוגים

בקטגוריית מכוניות היוקרה נכללות תת-קטגוריות שונות, בהתאם לגודל ולייעוד של הרכב:

* מכוניות סדאן יוקרתיות – מכוניות גדולות ומרווחות, כגון מרצדס S-Class וב.מ.וו סדרה 7.
* רכבי שטח יוקרתיים – רכבים עם יכולת עבירות גבוהה, כגון ריינג' רובר ואאודי Q7.
* מכוניות ספורט יוקרתיות – מתאפיינות בביצועים גבוהים, כגון פורשה 911 ואסטון מרטין.
* מכוניות-על.

## פסיכולוגיה של צריכת יוקרה

שימוש במכונית יוקרה מספק לצרכנים לא רק את תחושת הנוחות והאיכות אלא גם את תחושת מעמד וערך עצמי. הציפיות מהמותג והסטטוס החברתי המיוחס לרכב יוצרים עבור הרוכשים חוויית בעלות המספקת תחושת יוקרה וסיפוק.

## שוק מכוניות היוקרה בעולם

במהלך השנים שוק מכוניות היוקרה גדל באופן ניכר, במיוחד באסיה ובמזרח התיכון, כאשר השוק הסיני הפך לאחד הגדולים בתחום זה.

יוקרה
גידג'ט

**גידג'ט** (באנגלית: **Gidget**) הוא סרט נעורים אמריקאי משנת 1959, בבימויו של פול ונדקוס, עם סנדרה די, קליף רוברטסון וג'יימס דארן בתפקידים הראשיים.

התסריט מבוסס על הספר "גידג'ט, הנערה הקטנה עם האידיאלים הגדולים" של פרדריק קוהנר  משנת 1957 שהפך לרב מכר ובעקבותיו חוברו עוד מספר המשכים.

קוהנר כתב זאת על בתו קטי  שהייתה מראשוני הנערות הגולשות בארצות הברית שהיה אז תחום גברי. הוא כינה אותה בשם גידג'ט שזה הלחם של Girl (נערה) ו-Midget (גמד/ה).

הצלחת הסרט הביאה להפקת סדרת טלוויזיה (עם סאלי פילד) וסרטי המשך כמו "גידג'ט נוסעת להוואי" (1951) ו"גידג'ט נוסעת לרומא (1963) וכן להתפתחות סוגה של "סרטי חוף" שברובם השתתפו פרנקי אבלון ואנט פוניצ'לו .

## תקציר העלילה
פרנסין לורנס (סנדרה די) עומדת לחגוג יום הולדת 17. היא הולכת עם חברותיה לחוף הים ופוגשת שם קבוצת נערים שעוסקים בגלישת גלים. כאשר היא כמעט טובעת מציל אותה אחד הנערים המכונה "מונדוגי" (ג'יימס דארן) ומביא אותה לחוף עם הגלשן שלו.

כל הנערים מתכנסים סביבה ומכנים אותה "גידג'ט" (הלחם של נערה וקטנטנה). גידג'ט רוצה להיות כמותם ובעזרת הוריה היא רוכשת גלשן. אביה (ארתור או'קונל) מפחד שתצא "לתרבות רעה" עם הנערים ומבקש להפגיש אותה עם ג'פרי מתיוס, בן של ידידו אבל גידג'ט מסרבת.

בראש הגולשים נמצא אדם מבוגר המכונה "קהונה" (צ'יף בהוואית) (קליף רוברטסון), טייס ממלחמת קוריאה שהחליט לעזוב הכל, להסתובב בחופי העולם ולגלוש. ג'ידג'ט נמשכת אליו למרות פער הגילים ביניהם. "מונדוגי" מעריץ אותו ורוצה להצטרף אליו לגלישה ברחבי העולם ולעזוב את הקולג'.

במסיבה גדולה שנערכת על החוף מתחבקת ומתנשקת גידג'ט עם "מונדוגי" כדי להגביר את קנאתו של "קהונה". היא מצטרפת לבסוף לקהונה ומסיעה אותו לבית החוף שלו במטרה להתמסר לו ולאבד את בתוליה.

"קהונה" מכניס אותה לביתו ומתחיל אתה אבל הוא רואה שהיא פוחדת ומבין שהיא עדיין בעצם נערה. הוא משחרר אותה ובינתיים מגיע למקום "מונדוגי" ומתעמת פיזית עם "קהונה" והשכנים מזעיקים משטרה.

גידג'ט נמלטת מהמקום אך נעצרת בגלל תקר בגלגל ואז פוגשים אותה שוטרים ומביאים אותה לתחנת משטרה בה נמצאים הוריה החרדים לשלומה.

גידג'ט מקבלת עונש של "מעצר בית". אביה מביא את ג'פרי מתיוס ומסתבר שזה "מונדוגי" שכעת התפייס עם אביו ורוצה להמשיך בקולג'.

הם נוסעים לחוף שם מפרק "קהונה" את הצריף שלו והם מגלים ששמו ברט וייל וכי התקבל לעבודה כטייס. הם נפרדים ממנו לקראת שנת הלימודים החדשה, מתחבקים ומתנשקים ו"מונדוגי" מרגיש כי גידג'ט הפכה מנערה לאישה.

## צוות השחקנים

## קישורים חיצוניים

*קדימון לגידג'ט, באתר יוטיוב
*גידג'ט, באתר TCM
*שיר הנושא גידג'ט עם צילומים מההסרטה, באתר יוטיוב
*גידג'ט היא האחת בשבילי בפי ג'יימס דארן, באתר יוטיוב
קטגוריה:סרטי 1959
קטגוריה:סרטים באנגלית
קטגוריה:סרטי נעורים אמריקאיים
קטגוריה:סרטי סנדרה די
קטגוריה:סרטי קולומביה
קטגוריה:סרטים אמריקאיים מבוססי ספרים
קטגוריה:סרטים רומנטיים
קטגוריה:סרטים המבוססים על רומנים אמריקאים
התעמלות באולימפיאדת טוקיו (2020)

**תחרויות ההתעמלות ב[[אולימפיאדת טוקיו (2020)]]** התקיימו בשלוש קטגוריות שונות: התעמלות מכשירים, התעמלות אומנותית וטרמפולינה. כל התחרויות התקיימו במרכז ההתעמלות אריאקה. התחרויות החלו ב-24 ביולי 2021 והסתיימו ב-8 באוגוסט 2021. בתחרויות לקחו חלק 324 ספורטאים מ-63 מדינות שונות.

ישראל שלחה נציגות של 10 מתעמלים לתחרויות ההתעמלות בטוקיו, ולראשונה זכתה במדליות בענף כאשר ארטיום דולגופיאט זכה במדליית זהב בתרגיל הקרקע בהתעמלות מכשירים ולינוי אשרם זכתה במדליית זהב בתחרות הקרב-רב בהתעמלות אומנותית.

## טבלת מדליות כוללת
;מקרא

הטבלה ממוינת על פי שיטת הספירה של "זהב תחילה".

## טבלאות מדליות לפי תתי-ענף
;מקרא

## אירועים
### התעמלות מכשירים
#### נשים

#### גברים

### התעמלות אמנותית

### טרמפולינה

## ישראל בתחרויות ההתעמלות
ישראל שלחה נציגות של 10 מתעמלים לתחרויות ההתעמלות בטוקיו 2020, ולראשונה זכתה במדליות בענף זה כאשר ארטיום דולגופיאט ולינוי אשרם זכו במדליות זהב.

בהתעמלות מכשירים, ייצגו את ישראל שלושה מתעמלים; ארטיום דולגופיאט, אלכס שטילוב וליהיא רז. ארטיום דולגופיאט התחרה בסוס הסמוכות ובתרגיל הקרקע; בסוס הסמוכות דולגופיאט לא העפיל לשלב הגמר, אולם הוא הצליח לעשות זאת בתרגיל הקרקע, שם עלה לגמר מהמקום הראשון במוקדמות, ובגמר סיים במקום הראשון עם ציון של 14.933 וזכה במדליית זהב; המדליה האולימפית הראשונה של ישראל בענף. אלכס שטילוב התחרה בתרגיל הקרקע בלבד אך לא הצליח להעפיל לגמר והמתעמלת ליהיא רז התחרתה בקרב-רב אך לא הצליחה להעפיל לגמר.

בהתעמלות אומנותית, ייצגו את ישראל שבעה מתעמלות; לינוי אשרם וניקול זליקמן בתחרות היחידות, יחד עם אופיר דיין, יאנה קרמרנקו, יוליאנה טלגין, נטלי רייץ וקארין וקסמן בתחרות הקבוצתית. לינוי אשרם העפילה לגמר הקרב-רב מהמקום השלישי במוקדמות, ובגמר סיימה במקום הראשון עם ציון כולל של 107.800 נקודות וזכתה במדליית הזהב; המדליה האולימפית הראשונה של ישראל בהתעמלות אומנותית. ניקול זליקמן העפילה לגמר הקרב-רב מהמקום השביעי במוקדמות, בו גם סיימה בגמר. בתחרות הקבוצתית, נבחרת ישראל התחרתה בקרב-רב הקבוצתי והעפילה לשלב הגמר מהמקום הרביעי במוקדמות. בגמר סיימה הנבחרת במקום השישי, הישג השיא, בו סיימה פעמיים במשחקים האולימפיים בבייג'ינג 2008 ובריו דה ז'ניירו 2016.

## ראו גם
* התעמלות במשחקים האולימפיים

## קישורים חיצוניים
* ענף ההתעמלות בטוקיו 2020 - אתר הוועד האולימפי הבינלאומי
* תוצאות תחרויות ההתעמלות במשחקים האולימפיים באתר www.gymn-forum.net

## הערות שוליים

קטגוריה:ענפי ספורט באולימפיאדת טוקיו (2020)
2020
גלישת גלים במשחקים האולימפיים

ממוזער|170px
**[[גלישת גלים]]** הוכרה כענף אולימפי לראשונה באולימפיאדת טוקיו בשנת 2021.

## היסטוריה
בספטמבר 2015 הוכרזה גלישת גלים כענף חדש המועמד להיכלל במשחקים האולימפיים החל מאולימפיאדת טוקיו שתוכננה להתקיים בשנת 2020. הענף הועמד לבחינה לצד בייסבול, סופטבול, קראטה, סקייטבורדינג וטיפוס צוקים. באוגוסט 2016 הצביע הוועד האולימפי הבינלאומי בעד הכללת כל הענפים.

בשנת 2018 הכריז איגוד הגלישה הבינלאומי (ISA) שהתחרות תתקיים באוקיינוס הפתוח ולא בבריכת גלים מלאכותית, כפי שתוכנן במקור.

קאריסה מור זכתה במדליית זהב בתחרות נשים.

במהלך אולימפיאדת פריז בשנת 2024, התחרות התקיימה בטהיטי, אי בחסות צרפתית המרוחק מפריז 15,705 קילומטרים, בו נבנה כפר אולימפי צף. היה זה שיא עולמי במרחקים בין התחרויות באותם משחקים.

## מבנה התחרות
באולימפיאדת טוקיו, הפעם הראשונה בה התקיימה התחרות, השתתפו המתחרים בקטגוריה אחת בלבד. התחרות התקיימה "גלשן קצר" באורך 1.8 מטר עד 2.4 מטר. בכל מקצה התחרו 4 גולשים, במסגרת זמן של 20 עד 25 דקות. השניים הטובים ביותר בכל מקצה המשיכו למקצה הבא.

## טבלת המדליות
### אולימפיאדת טוקיו (2020)

## הערות שוליים

קטגוריה:ענפי ספורט במשחקים האולימפיים
יחסי דרום אפריקה – קובה

**יחסי דרום אפריקה–קובה** הם יחסי החוץ בין קובה לבין דרום אפריקה. היחסים היו מתוחים בתקופת האפרטהייד.

## יחסים בתקופת האפרטהייד
קובה גינתה את ממשלת האפרטהייד בדרום אפריקה ודרשה לשחרר את נלסון מנדלה. שתי המדינות נלחמו זו בזו במלחמת האזרחים באנגולה עד 1988: ממשלת האפרטהייד בדרום אפריקה תמכה באיחוד הלאומי האנטי-קומוניסטי הלאומי לעצמאות מוחלטת של אנגולה (UNITA) וקובה תמכה בתנועת העם הסוציאליסטית למען שחרור אנגולה (MPLA). בשנת 1988 חתמו קובה, אנגולה ודרום אפריקה על הסכמי ניו יורק, שבמסגרתו קובה משכה את חייליה מאנגולה בתמורה לכך שדרום אפריקה תעניק לנמיביה עצמאות.

## המערכה של דרום אפריקה נגד הסנקציות של קובה בארצות הברית
ביולי 2014 התחייב הקונגרס הלאומי האפריקאי לדרום אפריקה לסייע לקובה להילחם בסנקציות של ארצות הברית.

## החלפה טכנית
מאז 1996 ממשלת דרום אפריקה ביקשה להבטיח את כישוריהם של אזרחים קובנים עם כישורים טכניים מסוימים מממשלת קובה. נוהג זה מעורר מחלוקת על הצורך שלו בהתחשב במספר הרב של דרום אפריקאים שכבר יש להם כישורים אלו, חוסר התאמה בכישורים והעלות הכרוכה בפרקטיקה זו.

### חילופי רפואה
מאז 1996 דרום אפריקה קיבלה את הבינלאומיות הרפואית הקובנית. בין השנים 1996–2002 נפרסו יותר מ-450 רופאים ומרצים לרפואה בדרום אפריקה וכמאה סטודנטים דרום אפריקאים בשנה מקבלים הכשרה בקובה לפני סיום לימודיהם בדרום אפריקה. שני ההיבטים של התוכנית זכו לביקורת בגלל חוסר ההתאמה בין הכישורים הדרושים והנלמדים בקובה לבין אלה בדרום אפריקה, חוסר יכולתם של רופאים קובנים לדבר בשפות מקומיות, והעובדה כי סטודנטים לרפואה בקובה חייבים להקדיש שנה ללימוד ספרדית וידיעת המינוח הרפואי בספרדית בלבד. בשנת 2013, 187 סטודנטים מתוך 1200 בקובה יצאו לשביתה על קצבאות גבוהות יותר וגיוון יותר של ארוחות.

במהלך מגפת הקורונה בדרום אפריקה ממשלת דרום אפריקה פרסה אנשי רפואה קובנים ברחבי המדינה כדי לסייע במאבק במגפה בעלות של 429 מיליון ראנד. הפריסה הייתה שנויה במחלוקת מול התאחדות הרפואה בדרום אפריקה, איגוד אנשי מקצוע בתחום הבריאות בדרום אפריקה והברית הדמוקרטית שמתחו עליה ביקורת על כך שאינה משתמשת ברופאים מקצועיים מובטלים מדרום אפריקה. ה"דיילי מאווריק" הטיל ספק במחיר הגבוה ששולם עבור הרופאים. ממשלת ארצות הברית מתחה ביקורת על פריסתם והתשלומים ששולמו עבור שירותיהם כסוג של סחר בבני אדם בעוד שממשלת קובה דחתה את הטענות להרוויח מפריסת רופאיה וקבעה כי ביקורת היא חלק ממסע "הכפשות".

### הנדסת מים
באפריל 2021 הודיעה ממשלת דרום אפריקה כי יירשמו 24 מהנדסי מים קובנים לשיפור תשתיות המים במדינה. מהלך זה ספג ביקורת מצד האיגוד המקצועי סולידריות, המכון הדרום אפריקאי להנדסה אזרחית, ואקדמאים כמיותר בהתחשב במיומנויות הנדסיות הקיימות במדינה בבנייה ותחזוקה של תשתיות מים.

### תחזוקה צבאית
מאז 2015 נפרסו המכונאים הצבאיים הטכניים הקובניים לשירות ציוד צבאי דרום אפריקאי. עלות פריסה זו מוערכת בכמיליארד דולר לפחות. העלות והשימוש של אזרחים קובנים היו שנויות במחלוקת, הן בברית הדמוקרטית והן בחזית החירות פלוס שמטילים ספק בנוהג.

## נציגויות דיפלומטיות
* קובה מחזיקה בדרום אפריקה שגרירות בפרטוריה.
* דרום אפריקה מחזיקה בקובה שגרירות בהוואנה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מכונית מנהלים

[ממוזער|[אאודי A6, מכונית המנהלים הבסיסית של אאודי]]
**מכונית מנהלים** (באנגלית: **Executive car**; המונח מוכר גם בקיצור "**מנהלים**") הוא מונח בריטי, אשר שווה למגזר E קלאס האירופי ומכונית משפחתית גדולה באמריקה. היא נחשבת למכונית גדולה יחסית הממוקמת בין מכונית סלון אשר גדולה ממנה למכונית יוקרה שממוקמת מתחתיה. מכוניות המנהלים מתאפיינות בפאר ונוחות נסיעה. המונח אומץ גם על ידי יורו NCAP במבחני הרכב שלהם.

## היסטוריה
ממוזער|אחת ממכוניות המנהלים הראשונות
המונח החל בשנות השישים בכדי לתאר מכונית שמיועדת לאנשי מקצוע מצליחים ולמנהלים בינוניים עד בכירים. המכוניות שימשו כתמריץ לעובדים בתפקידים בכירים, וניצול תוכניות המס של בריטניה ואירופה של החברה המעסיקה. מכוניות המנהלים הציעו בדרך כלל מנועי בנזין או דיזל בנפחי 2.0–3.5 ליטר (122–214 כ"ס), לעומת 1.6–2.4 ליטר (98–146 כ"ס) למכונית משפחתית גדולה.

לפני שנות התשעים מכוניות המנהלים היו במרכב סדאן, אולם בשנים האחרונות מכוניות המנהלים מיוצרות גם במרכבי קופה, קבריולה, סטיישן והאצ'בק.

## מכוניות מנהלים
להלן כמה דוגמאות למכוניות מנהלים.

## ראו גם
* סיווג מכוניות
* מכונית קופה
* מכונית סטיישן
* האצ'בק
* קבריולה

## קישורים חיצוניים

## הערות שוליים

*
מנהלים
מרסל ג'ייקובס

**למונט מרסל ג'ייקובס** (נולד ב-26 בספטמבר 1994) הוא אתלט איטלקי, האלוף האולימפי (טוקיו 2020) ושיאן אירופה הנוכחי (2022) בריצת 100 מטר, אלוף העולם באולם (בלגרד 2022), אלוף אירופה באולם (טורון 2021) ושיאן אירופה באולם הנוכחי (2022) בריצת 60 מטר.

## ביוגרפיה
ג'ייקובס נולד באל פאסו לאב אפרו-אמריקאי ואם איטלקייה, איתם עבר לברשה עוד לפני שהיה בן חודש. הוא התחיל להתאמן באתלטיקה כשהיה בן 10, תחילה בריצות קצרות ולאחר מכן החל להתאמן גם בקפיצה לרוחק.

### 2021
#### אלוף אולימפי
באולימפיאדת טוקיו (2020) זכה ג'ייקובס בשתי מדליות זהב, בריצת 100 מטר בשיא אירופה חדש של 9.80 שניות, לפני פרד קרלי מארצות הברית (9.84 שניות) ואנדרה דה גראס מקנדה (9.89 שניות). עוד בשלב חצי הגמר הוא קבע שיא אירופה חדש לאחר שסיים שלישי במקצה בתוצאה של 9.84 שניות, ושיפר בשתי מאיות את השיא בו החזיקו במשותף פרנסיס אוביקוולו מפורטוגל וג'ימי ויקו מצרפת. בריצת שליחים 4x100 ביחד עם לורנצו פאטה, אסאוסה דסאלו ופיליפו טורטו בשיא לאומי חדש של 37.50 שניות, לפני בריטניה (37.51 שניות) וקנדה (37.70 שניות). תוצאה זו מדרגת את איטליה במקום חמישי בעולם ושני באירופה בכל הזמנים. כבר בשלב המוקדמות הרביעייה האיטלקית קבעה שיא לאומי חדש של 37.95 שניות.

### 2022
#### אלוף עולם באולם
באליפות העולם באולם שנערכה בבלגרד, סרביה ב-19 במרץ 2022 הוא זכה במדליית זהב בריצת 60 מטר בשיא אירופה ובתוצאת השנה בעולם של 6.41 שניות, לפני כריסטיאן קולמן (6.41 שניות) ומרווין ברייסי (6.44 שניות), שניהם מארצות הברית.

## שיאים אישיים
### אצטדיון
* ריצת 100 מטר: 9.80 שניות (2021), **[[שיאי אירופה באתלטיקה|שיא אירופה]]** 
* ריצת 200 מטר: 20.61 שניות (2018) 
### אולם
ריצת 60 מטר: 6.41 שניות (2021), **[[שיאי אירופה באתלטיקה|שיא אירופה]]**

## ראו גם

## קישורים חיצוניים
* 

קטגוריה:אצנים איטלקים
קטגוריה:אלופי עולם באתלטיקה
קטגוריה:אלופים אולימפיים איטלקים: אתלטיקה
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 4X100 מטרים (גברים)
קטגוריה:אצנים באולימפיאדת טוקיו (2020)
קטגוריה:נושאי דגל איטליה באולימפיאדה
קטגוריה:אישים ממוצא אמריקאי
קטגוריה:איטלקים שנולדו ב-1994
יחסי ניו זילנד – קובה

**יחסי ניו זילנד–קובה** הם יחסי החוץ בין קובה לבין ניו זילנד.

## סקירה כללית
היחסים הדיפלומטיים בין שתי המדינות כוננו באופן רשמי במרץ 1999. בנוגע ליחסים עם ניו זילנד, שגריר קובה חוסה לואיס רובאינה גרסיה אמר כי למדינתו יש "הערצה למדיניות החוץ העצמאית של ניו זילנד". במרץ 2019 חגגו שתי המדינות 20 שנות יחסים דיפלומטיים.

## נציגויות דיפלומטיות
ממוזער|שגרירות קובה בוולינגטון
* קובה מחזיקה בניו זילנד שגרירות בוולינגטון.
* ניו זילנד מיוצגת בקובה באמצעות שגרירותה במקסיקו סיטי, מקסיקו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ירוחם מאיר ליינר

[ממוזער|[https://www.nli.org.il/he/newspapers/hyt/1919/05/28/01/article/40.1/?srpos=1&e=-------he-20--1--img-txIN%7ctxTI-ירחם+מאיר+ליינער-------------1 פרסום של בית הדפוס שלו] בעיתון היינט 28 במאי 1919.](https://he.wikipedia.org/wiki/%D7%A7%D7%95%D7%91%D7%A5:%D7%A4%D7%A8%D7%A1%D7%95%D7%9D_%D7%91%D7%99%D7%AA_%D7%94%D7%93%D7%A4%D7%95%D7%A1_.png)
רבי **ירחם מאיר ליינר** (בכתיב יידי - **ליינער**; י"ד בתשרי תרל"ה - ה'תרצ"ג בערך) היה חוקר תורני ומחבר ספרים מבית חסידות איזביצה ראדזין.

## ביוגרפיה
נולד בראדזין לרבי יעקב ליינר (בן רבי מרדכי יוסף ליינר) וליוטא, נתייתם מאביו כשהיה בן שלוש. אחיו רבי גרשון חנוך הניך ליינר גידל אותו. בצעירותו כתב חידושי תורה, אשר התפרסמו בספר "שדי חמד", ב"המאסף", "הפלס", ועוד.

נשא לאישה את חוה בת רבי אברהם יעקב הכהן גילרנטר. בשנת תרס"א התגורר בהרוביישוב ובשנת תרע"א התגורר בראדזין.

לפרנסתו הקים דפוס בשם "הוצאת מקיצי נרדמים" בראדזין. בית הדפוס עבר אחר כך לוורשה ואחר כך לאוטבוצק.

בנו דוד נפטר בצעירותו ובפרק זמן קצר נפטר גם הוא ולאחריו אשתו חוה, מאורעות אלו התרחשו בסביבות ניסן ה'תרצ"ג.

בנים נוספים הם יחזקאל, אליעזר ואיטה. היה מחותן של הרב יוסף לוינשטיין.

אחיינו רבי ירוחם ליינר הספידו במילים אלו: 

## חיבוריו
*חיבר את הספר , מפתח מכל שמות האנשים הנמצאים במשניות ... על פי אל"ף בי"ת, ראדזין תרע"א, הספר יצא בהסכמת הרב אליהו חיים מייזל (באתר היברובוקס).
כמו כן ההדיר את הספרים:
* **[[סדר הדורות]] השלם** בתוספת הערות רבות, הגהות, תיקונים - חלק מאות א, ורשה, תרס"א-לובלין, תרס"ז.
* .
* .
* .
* .
* .
* .
* .

בנוסף הדפיס וכתב הקדמה נרחבת לספרו של אביו , לובלין, תרס"ו.

כמו כן כתב שעומד להדפיס את הספרים מדרש תנחומא, ילקוט שמעוני, "צמח דוד", "שלשלת הקבלה" עם הערותיו, ואף תכנן להוציא לאור שני ספרים, "שמות שבתנ"ך", ו"מפתח אגדות". הספרים לא יצאו לאור.

## קישורים חיצוניים
* 
* 
* 

## הערות שוליים

קטגוריה:מגיהי ספר סדר הדורות
קטגוריה:רבנים פולנים
קטגוריה:מו"לים יהודים פולנים
קטגוריה:פולנים שנולדו ב-1874
קטגוריה:פולנים שנפטרו ב-1940
Real Groove

"**Real Groove**" הוא סינגל של הזמרת האוסטרלית, קיילי מינוג, מתוך אלבום האולפן ה-15 שלה, *[[Disco (אלבום)|Disco]]*. הסינגל הושמע למעלה מ-11 מיליון פעמים בספוטיפיי.

ב-31 בדצמבר 2020, פורסמה גרסה מחודשת של הסינגל, בשם "Real Groove (Studio 2054 Remix)", בשיתוף פעולה עם הזמרת האנגלית, דואה ליפה. הגרסה המחודשת הושמעה למעלה מ-13 מיליון פעמים בספוטיפיי.

רמיקס של Initial Talk של גרסת הרמיקס Studio 2054 יצא ב-5 במרץ 2021. הרמיקס הושמע למעלה מ-3.9 מיליון פעמים בספוטיפיי.

## רקע והוצאה
הסינגל נכתב על ידי קיילי מינוג ואלידה גארפסטאד, והופק על ידי טימו ברונילה וניקו סטאדי. הסינגל הוקלט במהלך הסגרים במגפת הקורונה.

בריאיון לאפל מיוזיק, מינוג אמרה כי:

ב-5 בדצמבר 2020, במהלך הופעה בתוכנית הבוקר של גרהם נורטון ב-BBC Radio 2, הכריזה מיונג כי הסינגל יהיה הסינגל השלישי מתוך האלבום *[[Disco (אלבום)|Disco]]*.

בעקבות הופעתה של מינוג בסטרימינג בשידור חי, בסיבוב ההופעות של דואה ליפה, Studio 2054, ב-27 בנובמבר 2020, מינוג הוציאה גרסה מחודשת לשיר בהשתתפות דואה ליפה. הרמיקס כלל שירה נוספת של דואה ליפה והפקה מעודכנת, בניהולו של המנהל המוזיקלי של דואה ליפה וויליאם בוארמן, כולל קטע אינסטרומנטלי מורחב באמצע השיר.

## הופעות חיות
"Real Groove" הוצג לראשונה על ידי מינוג במהלך שידור החי שלה, Infinite Disco, ששודר ברחבי העולם ב-7 בנובמבר 2020. הביצוע המלא של "Real Groove" הועלה לערוץ היוטיוב של מינוג יום לפני השידור, ב-6 בנובמבר 2020. השידור החי כלל בעיקר שירים מהאלבום, אך כלל גם להיטים מהאלבומים הקודמים של מינוג.

מינוג הייתה אורחת מיוחדת בסטרימינג בשידור חי, בסיבוב ההופעות של דואה ליפה, Studio 2054, ב-27 בנובמבר 2020. השידור החי היה שידור תמיכה באלבום האולפן השני של דואה ליפה, *[[Future Nostalgia]]*. הצמד ביצע ביחד את "Real Groove", ואת הסינגלים של דואה ליפה, "One Kiss" ו-"Electricity".

ב-5 בדצמבר 2020, הופיעה מינוג בתוכנית הבוקר של גרהם נורטון ב-BBC Radio 2, בה התרייאנה והופיעה עם השיר.

## מיקומי שיא
### גרסה מקורית

### גרסת Studio 2054 Remix

## היסטוריית יציאות לאור

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי טימו ברונילה
קטגוריה:שירים שנכתבו על ידי קיילי מינוג
קטגוריה:שירי דיסקו
קטגוריה:סינגלים בהוצאת BMG רייטס מנג'מנט
ג'סמין קמאצ'ו-קווין

**ג'סמין קמאצ'ו-קווין** (באנגלית: **Jasmine Camacho-Quinn**; נולדה ב-21 באוגוסט 1996) היא אתלטית פוארטו ריקנית. האלופה האולימפית (טוקיו 2020), השיאנית האולימפית (12.26 שניות) וסגנית אלופת העולם (בודפשט 2023) בריצת 100 מטר משוכות.

## ביוגרפיה
קמאצ'ו-קווין נולדה וגדלה בלאדסון, דרום קרוליינה, ארצות הברית בת להורים אתלטים מצטיינים. היא למדה באוניברסיטת קנטקי.

### 2016
באולימפיאדת ריו דה ז'ניירו (2016) סיימה קמאצ'ו-קווין בריצת 100 מטר משוכות במ'ום 22 לאחר שנפסלה לאחר שנתקלה במשוכה במהלך ריצתה. בשלב המוקדמות היא קבעה תוצאה של 12.70 שניות ועלתה שלישית לשלב חצי הגמר.

### 2021
במסגרת ליגת הזהב שנערכה ברומא, איטליה ב-10 ביוני 2021 היא זכתה במדליית זהב בריצת 100 מטר משוכות בשיא תחרות חדש של 12.38 שניות.

#### אלופה אולימפית
באולימפיאדת טוקיו (2020) זכתה קמאצ'ו-קווין במדליית זהב בריצת 100 מטר משוכות בתוצאה של 12.37 שניות, לפני קנדרה הריסון מארצות הבריצת (12.52 שניות) ומגן טאפר מג'מייקה (12.55 שניות). בשלב חצי הגמר היא קבעה שיא אולימפי חדש של 12.26 שניות.

### 2022
#### מדליית ארד באליפות העולם
באליפות העולם שנערכה ביולי ביוג'ין שבאורגון, ארצות הברית זכתה במדליית ארד בתוצאה של 12.229 שניות, אחרי טובי אמוסן מניגריה (12.06 שניות) ובריטני אנדרסון מג'מייקה (12.224 שניות).

### 2023
#### סגנית אלופת העולם
באליפות העולם שנערכה באוגוסט בבודפשט שבהונגריה זכתה במדליית כסף בתוצאה של 12.44 שניות, אחרי דניאל ויליאמס מג'מייקה (12.43 שניות) ולפני קנדרה הריסון מארצות הברית (12.46 שניות).

### 2024
באולימפיאדת פריז זכתה קמאצ'ו-קווין במדליית ארד בריצת 100 מטר משוכות בתוצאה של 12.36 שניות, אחרי מסאי ראסל מארצות הברית (12.33	שניות) וסירנה סמבה-מאיילה מצרפת (12.34 שניות). קמאצ'ו-קווין נשאה את דגל פוארטו ריקו בטקס הפתיחה ביחד עם המתאבק סבסטיאן ריברה.

## שיאים אישיים
* ריצת 100 מטר משוכות: 12.26 שניות (2021) **שיא אולימפי**
* ריצת 100 מטר: 11.22 שניות (2020) **שיא פוארטו ריקו**
* ריצת 200 מטר: 22.45 שניות (2020)

## קישורים חיצוניים

* ג'סמין קמאצ'ו-קווין באתר הרשמי של אולימפיאדת ריו דה ז'ניירו (2016) 

קטגוריה:ספורטאים פוארטו ריקנים
קטגוריה:אלופות אולימפיות: ריצת 100 מטרים משוכות
קטגוריה:רצות באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:זוכות מדליית ארד אולימפית: אתלטיקה
קטגוריה:נושאי דגל פוארטו ריקו באולימפיאדה
קטגוריה:ילידות 1996
קטגוריה:ילידי 1996
רחוב לנין

**רחוב לנין** (ברוסית: **Улица Ленина**) הוא הרחוב הראשי בעיר אומסק, שברוסיה.

רחוב לנין ממוקם באזור של בניינים היסטוריים. נשמר כאן מכלול אדריכלי ייחודי של סוף המאה ה -19 - תחילת המאה ה -20, שקיבל מעמד של אנדרטה היסטורית בעלת משמעות פדרלית ומהווה אטרקציה של העיר. בחגים התנועה ברחוב לנין סגורה לחגיגות ציבוריות.

## גלריה

קובץ:Омский Академический театр драмы.jpg|תיאטרון אקדמי 
קובץ:Omsk Vrubel Museum.jpg|מוזיאון ע"ש ורובל 
קובץ:Сибирский Омский кадетский корпус год 200 летия.JPG|בית ספר צבאי 
קובץ:Omsk Nicholas Cossack Cathedral.jpg|קתדרלת הקוזקים ניקולסקי 


## קישורים חיצוניים

## הערות שוליים

קטגוריה:אומסק
קטגוריה:רחובות ושדרות ברוסיה
קטגוריה:ולדימיר איליץ' לנין
יחסי איסלנד – ניו זילנד

**יחסי איסלנד–ניו זילנד** הם יחסי החוץ בין איסלנד לבין ניו זילנד.

## סקירה כללית
שתי המדינות כוננו יחסים דיפלומטיים ב-21 באוקטובר 1988. שתי המדינות משתפות פעולה בארגונים בינלאומיים, ובכלל זה באו"ם.

## נציגויות דיפלומטיות
* איסלנד מיוצגת בניו זילנד באמצעות שגרירותה בבייג'ינג, סין, ובנוסף מחזיקה קונסוליות כבוד באוקלנד ונלסון.
* ניו זילנד מיוצגת באיסלנד באמצעות שגרירותה בהאג, הולנד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אריתריאה–מקסיקו

**יחסי אריתריאה–מקסיקו** הם היחסים הדיפלומטיים בין מדינת אריתריאה לבין המדינות המקסיקניות המאוחדות. שתי המדינות חברות באו"ם.

## היסטוריה

אריתריאה ומקסיקו כוננו יחסים דיפלומטיים ב-23 ביוני 1993. הקשרים התפתחו בעיקר במסגרת פורומים רב-צדדיים.

בנובמבר 2010, ממשלת אריתריאה שלחה משלחת בת שלושה חברים כדי להשתתף בוועידת שינוי האקלים של האו"ם 2010 בקנקון, מקסיקו.

בשנת 2019, כמה מאות מהגרים אריתראים נכנסו למקסיקו דרך גבול ארצות הברית–מקסיקו. רבים מהמהגרים ניסו לחפש מקלט בארצות הברית ונמלטו בשל פגיעה בזכויות אדם באריתריאה וחובת שירות צבאי. עם זאת, רובם נדחו כניסה לארצות הברית וחלק מהאריתראים השיגו מקלט במקסיקו.

## נציגויות דיפלומטיות
* אריתריאה מיוצגת במקסיקו באמצעות שגרירותה בוושינגטון די.סי., ארצות הברית.
* מקסיקו מיוצגת באריתריאה באמצעות שגרירותה בקהיר, מצרים.

## הערות שוליים

קטגוריה:ערכים ללא קטגוריות פיזיות - יחסי חוץ
בן ציון רפאל פריצי

הרב **בן ציון רפאל הכהן פריצי** (אוסטיאנו, מנטובה 1756 - 30 במאי 1844) היה פילוסוף, רופא, רב, ומחבר ספרים.

## ביוגרפיה
פריצי נולד בשנת התקט"ז במנטובה. בתקופה הזאת השלטון בעיר עבר לידי האוסטרים, אשר העניקו מתן זכויות ליהודים. כחלק מהזכויות הייתה זכות לימוד בבית ספר ובאוניברסיטה. פריצי מימש זכות זו, ולמד מתמטיקה ורפואה בהתחלה בקולג' הישועי במנטובה ולאחר מכן באוניברסיטת פאביה שם למד בעיקר אצל יוהאן פטר פרנק, בד בבד עם לימודי קודש אצל רבו רבי יעקב רפאל סאראוואל.

בהמשך חייו למד בעיר פדובה. הקיסר האוסטרי יוסף השני פגשו שם והזמינו לאוניברסיטת טריאסטה (שם פגש את שד"ל). בשנת 1814 חזר לעירו, שם שימש כחכם ורופא.

בד' באייר ה'תקל"ז נפגש עם החיד"א בעיר מנטובה למשך כשלוש שעות שם התווכחו על מציאות שדים ומזיקים. פריצי סיפר שמאז ויכוח זה החל להאמין במציאותם. החיד"א ציין את ביקורו זה בספרו מעגל טוב.

הרב דוד זכות יצא נגדו בחריפות, כך הוא כותב: 

במות בתו היחידה הקדיש לו ידידו שד"ל שיר תנחומים, אשר נדפס בספרו "כינור נעים".

## חיבוריו
רבי בן ציון רפאל חיבר ספרים במגוון נושאים, הספדים, מנהגי בית כנסת, רפואה תורנית, מקום ההנדסה והפילוסופיה בתנ"ך, על צרעת לפי הרמב"ם, "נימוסי המלכות" על הלכות עבדים, רטוריקה בתנ"ך, מוזיקה בספר תהילים, ועל ניסי התורה תחת השם אקדמיה.

חיבורו המפורסם הוא פתח עיניים, פירוש על אגדות הש"ס בדרך פילוסופית-שכלית. החיבור נדפס בשבעה חלקים, שלושה חלקים ראשונים בשנת התקע"ה והשאר בשנת התרל"ח, מטרת החיבור היא להראות שהתלמוד מסתדר עם המדע העדכני. פריצי כותב שמשכילי דורו לא קבלו את הספר, מפני שסברו שחכמי התלמוד כלל לא היו בקיאים במדע.

## קישורים חיצוניים

* *
* 
* 
* 
* 

## הערות שוליים

קטגוריה:פילוסופים איטלקים
קטגוריה:רופאים איטלקים במאה ה-18
קטגוריה:רופאים איטלקים במאה ה-19
קטגוריה:רבנים איטלקים
קטגוריה:מחברי ספרי עיון
קטגוריה:בוגרי אוניברסיטאות באיטליה
קטגוריה:ילידי 1756
קטגוריה:נפטרים ב-1844
פטריסיה ממונה

**פטריסיה אמבנגאני בראבו ממונה** (בפורטוגזית: **Patrícia Mbengani Bravo Mamona**; נולדה ב-21 בנובמבר 1988) היא אתלטית פורטוגזית, סגנית האלופה האולימפית (טוקיו 2020), אלופת אירופה (אמסטרדם 2016) וסגנית אלופת אירופה (הלסינקי 2012) ואלופת אירופה באולם (טולון 2021) בקפיצה משולשת.

## ביוגרפיה
ממונה היא ממוצא אנגולי.

### 2012
באליפות אירופה שנערכה בהלסינקי, פינלנד זכתה ממונה במדליית כסף בקפיצה משולשת בתוצאה של 14.52 מטר, אחרי אולגה סלדוחה מאוקראינה (14.99 מטר) ולפני יאנה בורודינה מרוסיה (14.36 מטר).

### 2014
#### מקום רביעי באליפות העולם באולם
באליפות העולם באולם שנערכה בסופוט, פולין במרץ 2014 היא סיימה במקום רביעי בקפיצה משולשת בתוצאה של 14.26 מטר.

### 2016
#### אלופת אירופה
באליפות אירופה שנערכה באמסטרדם, הולנד זכתה ממונה במדליית זהב בקפיצה משולשת בשיא לאומי חדש של 14.58 מטר, לפני חנה קנייזבה-מיננקו מישראל (14.51 מטר) ופרסקבו פאפאכריסטו מיוון (14.47 מטר).

באולימפיאדת ריו דה ז'ניירו (2016) היא סיימה במקום שישי בקפיצה משולשת בשיא לאומי חדש של 14.65 מטר.

### 2017
באליפות אירופה באולם שנערכה בבלגרד במרץ 2017 היא זכתה במדליית כסף בקפיצה משולשת בתוצאה של 14.32 מטר, אחרי קריסטין גיריש מגרמניה (14.37 מטר) ולפני פרסקבו פאפאכריסטו (14.24 מטר).

באליפות העולם שנערכה בלונדון, הממלכה המאוחדת היא סיימה במקום תשיעי בקפיצה משולשת בתוצאה של 14.12 מטר.

### 2019
באליפות העולם שנערכה בדוחה, קטר ב-5 באוקטובר 2019 היא סיימה במקום שמיני בקפיצה משולשת בתוצאה של 14.40 מטר.

### 2021
#### אלופת אירופה באולם
באליפות אירופה באולם שנערכה בטורון, פינלנד היא זכתה במדליית זהב בקפיצה משולשת בתוצאה של 14.53 מטר, לפני אנה פלטיירו מספרד (14.52 מטר) ונלה אקהרדט מגרמניה (14.52 מטר).
#### סגנית אלופה אולימפית
באולימפיאדת טוקיו (2020) היא זכתה במדליית כסף בקפיצה משולשת בשיא לאומי חדש של 15.01 מטר, כשהיא אחרי יולימאר רוחאס מוונצואלה שקבעה שיא עולם חדש של 15.67 מטר ולפני אנה פלטיירו (14.87 מטר).

### 2022
באליפות העולם שנערכה ביוג'ין, אורגון, ארצות הברית ב-2022 היא סיימה במקום שמיני בקפיצה משולשת בתוצאה של 14.29 מטר. 

### 2023
באליפות אירופה באולם שנערכה באיסטנבול, טורקיה במרץ 2023 היא זכתה במדליית ארד בקפיצה משולשת בתוצאה של 14.16 מטר, אחרי טוגבה דנישמאז מטורקיה (14.31 מטר) ודריה דרקש מאיטליה (14.20 מטר).

## שיאים אישיים
### אצטדיון
* קפיצה משולשת: 15.01 מטר (2021), שיא פורטוגל

### אולם
* קפיצה משולשת: 14.53 מטר, שיא פורטוגל

## קישורים חיצוניים

* תחרות הקפיצה המשולשת באתר הרשמי של אולימפיאדת טוקיו (2020) 

קטגוריה:ספורטאים פורטוגזים
קטגוריה:קופצות משולשת
קטגוריה:אלופות אירופה באתלטיקה
קטגוריה:אתלטיות באולימפיאדת ריו דה ז'ניירו (2016)
קטגוריה:זוכות מדליית כסף אולימפית: אתלטיקה
קטגוריה:קופצות משולשת באולימפיאדת טוקיו (2020)
קטגוריה:ילידות 1988
קטגוריה:פורטוגזים שנולדו ב-1988
בית הנבחרים של וירג'יניה

**בית הנבחרים של וירג'יניה** (באנגלית: **Virginia House of Delegates**) הוא הבית התחתון באספה הכללית של וירג'יניה, לצד הסנאט של וירג'יניה. בבית הנבחרים ישנם 100 חברים הנבחרים לתקופות כהונה בנות שנתיים. שלא כמו רוב מדינות ארצות הברית, בחירות אלה מתקיימות במהלך שנים אי-זוגיות. בראש הבית עומד יושב ראש בית הנבחרים, הנבחר מבין חברי הבית בידי עמיתיו. יושב הראש בדרך כלל מגיע ממפלגת הרוב, ומתוקף תפקידו הופך לחבר העצמתי ביותר בבית הנבחרים מבחינת סמכויותיו.

הבית חולק תחומי שיפוט חקיקתיים עם הסנאט של וירג'יניה, הבית העליון של האספה הכללית של וירג'יניה. בית הנבחרים הוא היורש המודרני של בית השׁוֹעִים (House of Burgesses), שהתכנס לראשונה בג'יימסטאון בשנת 1619. בית הנבחרים מחולק לסיעות של המפלגה הרפובליקנית ושל המפלגה הדמוקרטית. בנוסף ליו"ר ישנם תפקידי הנהגה אחרים — מנהיג הרוב, מצליף הרוב, יו"ר סיעת הרוב, מנהיג המיעוט, מצליף המיעוט, יו"ר סיעת המיעוט ויושבי ראש ועדות בית הנבחרים. לצד וירג'יניה, רק וירג'יניה המערבית ומרילנד מכנות את בית הנבחרים שלהן כ-"House of Delegates" (תרגום מילולי: "בית הנציגים").

השכר השנתי לחברי בית הנבחרים הוא 17,640 דולר אמריקאי בשנה. כל נציג מייצג בערך 84,702 אנשים. על המתמודדים לבית הנבחרים להיות בני 21 לפחות בעת הבחירות; תושבי מחוז הבחירה אותו הם מבקשים לייצג; ובעלי זכות הצבעה למחוקקי האספה הכללית. המושב הרגיל של האספה הכללית אורך 60 ימים במהלך שנים זוגיות, ובשנים אי-זוגיות מתכנס בית הנבחרים לתקופה בת חודש ימים בלבד, אלא אם הוחלט להאריך את המושב ברוב של שני שלישים בשני בתי האספה הכללית.

ב-4 בנובמבר 2020, יום בחירות 2020 בארצות הברית, אישרו תושבי וירג'יניה תיקון חוקתי שההעביר את הסמכות לשנות את הרכב מחוזות הקונגרס ומחוזות הבחירה בווירג'יניה מידי האספה הכללית, והעניק אותה לגוף ציבורי חדש המונה 16 חברים, המחולקים לשמונה מחוקקים ושמונה אזרחים. מפת מחוזות הבחירה שתיצור ועדה זו כפופה לאישור האספה הכללית, אך המחוקקים אינם יכולים לשנות את הצעות הוועדה.

## קישורים חיצוניים

* 

## הערות שוליים

קטגוריה:האספה הכללית של וירג'יניה
וירג'יניה
יחסי מלזיה–קובה

**יחסי מלזיה–קובה** הם יחסי החוץ בין קובה למלזיה.

## סקירה כללית
היחסים הדיפלומטיים בין המדינות כוננו ב-6 בפברואר 1975. קובה פתחה את שגרירותה בקואלה לומפור ב-1997, בעוד שמלזיה פתחה את שגרירותה בהוואנה בפברואר 2001. שתי המדינות חברות ב-G77, המדינות הבלתי-מזדהות והאו"ם.

## חילופי תרבות
[שמאל|ממוזער|קאסה קובה ב[מלאקה (מדינה)|מלאקה, מלזיה.]]
קאסה קובה במלאקה, שנבנתה בשנת 2007 ביוזמת השגרירות הקובנית במלזיה, היא גלריה לאמנות המוקדשת ליצירות של אמנים קובנים. הגלריה ממוקמת בבניין שהיה בעבר מעון קצין ממשל בכיר במלאיה הבריטית.

## יחסים כלכליים
בשנת 2001 קיבלה קובה מסגרת אשראי לשמן דקלים בסך 10 מיליון דולר לרכישת 35,000 טון שמן דקלים במסגרת תוכנית האשראי והסדר תשלום של שמן דקלים (POCPA). שתי המדינות משתפות פעולה בתחום הביוטכנולוגיה בתחום המחקר והייצור של חיסונים. ממשלת קובה העניקה מלגות לסטודנטים מלזים להמשך לימודי הרפואה ומדעי הרוח בקובה. עד 2014, היחסים היו מוגבלים לביוטכנולוגיה ותרבות, ולכן קובה הודיעה על עניינה להרחיב את היחסים עוד יותר כלפי תחומים אחרים כגון בריאות, תיירות וחינוך. בשנת 2016, הצד המלזי גם ביקש להרחיב את יחסיו הבילטרליים בהזמנה של חברות קובניות להשתתף בתערוכות מרכזיות שמארגנת המדינה מדי שנה ואישר את עמדת מלזיה נגד המצור הכלכלי לאומה הקריבית. בשנת 2018, קובה הגישה את הזמנתם למלזיה לבחון את האפשרות לייצר חיסונים קובניים במדינה.

## הערות שוליים

קטגוריה:ערכים ללא קטגוריות פיזיות - יחסי חוץ
דיגיטל פארם אנימלס

**ניקולאס ג'יימס גייל** (באנגלית: **Nicholas James Gale**; נולד ב-1989), המוכר בשם הבמה **דיגיטל פארם אנימלס** (**Digital Farm Animals**), הוא מפיק מוזיקלי, פזמונאי, די ג'יי ורמיקסר בריטי.

## קריירה
בתור תקליטן, הוא הופיע בפסטיבלים ובמקומות ברחבי העולם, כולל Tomorrowland, מיסטרילנד , וי פסטיבל , פסטיבל ברודמאסטרס  ו-Ministry of Sound Club.

ב-2015, הוא הוחתם אצל Syco Entertainment .

ב-30 באוקטובר 2015, נודע כי הוא היה אחד מהמפיקים והכותבים של הסינגל "Be the One" של דואה ליפה.

ב-31 במרץ 2016, נודע כי הוא היה אחד מהמפיקים והכותבים של הסינגל "No Money" של גלנטיס.

ב-3 ביוני 2016, הוציא, בשיתוף פעולה עם קאש קאש ונלי, את הסינגל "Millionaire".

ב-2 בדצמבר 2016, הוציא, בשיתוף פעולה עם סיגלה, את הסינגל "Only One".

ב-3 בפברואר 2017, הוציא, בשיתוף פעולה עם היילי סטיינפלד, את הסינגל "Digital Love".

ב-14 באפריל 2017, נודע כי הוא היה אחד מהכותבים והמפיקים של הסינגל "Stay Together" של נואה סיירוס.

ב-21 ביולי 2017, התארח יחד עם ביבי רקסה בסינגל "Back to You" של לואי טומלינסון.

ב-13 באוקטובר 2017, נודע כי הוא היה אחד מהכותבים והמפיקים של הסינגל "Personal" של The Vamps.

ב-20 באוקטובר 2017, נודע כי היה אחד מהכותבים של הסינגל "Anywhere" של ריטה אורה.

ב-27 באוקטובר 2017, התארח יחד עם נואה סיירוס, בסינגל "All Falls Down" של אלן ווקר.

ב-23 במרץ 2018, נודע כי הוא היה אחד מהכותבים והמפיקים של הסינגל "Lonely" של מטומה בשיתוף MAX.

ב-22 ביוני 2018, נודע כי הוא היה אחד מהכותבים והמפיקים של הסינגל "Only You" של צ'יט קודס בשיתוף ליטל מיקס.

ב-19 באוקטובר 2018, נודע כי הוא היה אחד מהכותבים והמפיקים של הסינגל "Empty Space" של ג'יימס ארתור.

ב-2019 הוא הוחתם אצל אריסטה רקורדס. כיום, הוא אמן ומפיק עצמאי.

ב-1 בנובמבר 2019, נודע כי הוא היה אחד מהכותבים של הסינגל "We Got Love" של סיגלה בשיתוף אלה הנדרסון.

ב-23 באוקטובר 2020, התארח יחד עם קרייג דייוויד, בסינגל "Really Love" של KSI.

ב-2020–2021, כתב והפיק מספר סינגלים ל-KSI מאלבומו השני, *All Over the Place*. בין הסינגלים שכתב והפיק, היו הסינגלים "Don't Play" ו-"Holiday".

## קישורים חיצוניים

## הערות שוליים

קטגוריה:מפיקים מוזיקליים בריטים
קטגוריה:פזמונאים בריטים
קטגוריה:אמנים בריטים הידועים בשם במה
קטגוריה:תקליטנים בריטים
קטגוריה:רמיקסרים
קטגוריה:בריטים שנולדו ב-1989
השבעה (מאגיה)

**השבּעה** מאגית היא פעולה שמאמינים מייחסים לה סגולה מאגית לשינוי המציאות על ידי שליטה בכוחות העל-טבעיים. העוסקים בכך היו משביעים שדים ומלאכים. להוצאת דיבוק השתמשו בהשבעת שדים.

האמונה בכוחם נחשבת כיום אמונה טפלה.

## ההשבעה ביהדות
לפי יוסף בן מתתיהו שלמה המלך עסק בהשבעת שדים: "ואלהים חנן אותו... הוא גם חיבר פזמונים, בהם מקילים את המחלות, והשאיר אחריו **נוסחי השבעות**, בהם יכולים בני אדם, שדבקו בהם רוחות רעות, לגרשם בלי שיחזרו.

בפירוש למתי המיוחס לאוריגנס מסופר על השבעות שחיבר שלמה לגירוש שדים: "מקובל **להשביע שדים בשבועות שנכתבו על ידי שלמה**. אולם אלו אשר משתמשים בשבועות אלו, משתמשים לפעמים בספרים שאינם בנויים היטב".

### עמדת ההלכה
יש מהרבנים שטענו כי השבעת שדים היא כישוף שנאסר בתורה.

קיים דיון הלכתי בקרב הפוסקים האם שוכרי משביעי שדים מחויבים לשלם את כל הסכום שהתנו מראש.

## קערת השבעה
[ממוזער|שמאל|קערת כישוף מ[עיראק כתובה בארמית בבלית המתוארכת למאה הרביעית עד השביעית לספירה. מוזיאון סולימאניה, כורדיסטן העיראקית.]]

קערות השבעה היו טכניקה נפוצה למאבק בשדים במאות ה-4 עד ה-8, בין היתר גם בקרב האוכלוסייה היהודית. מטרת הטקסטים הכתובים בתוך קערות ההשבעה, הייתה להגן על בעלי הקערות מפני שדים ומזיקים הגורמים למחלות.

## ראו גם
* גירוש שדים

## הערות שוליים

קטגוריה:איסורי עבודה זרה
קטגוריה:מאגיה
קטגוריה:על-טבעי
קטגוריה:מאגיה ביהדות
חולית: הנבואה

**חולית: הנבואה** (באנגלית: **Dune: Prophecy**) היא סדרת מדע בדיוני, המתקיימת ביקום "חולית" שנוצר על ידי פרנק הרברט, שמופקת על ידי דיאן אדמו-ג'ון ומשמשת כפריקוול עבור הסרט "חולית" בבימויו של דני וילנב, שאף ביים את פרק הפיילוט. הסדרה עלתה לשידור בשירות הזרמת המדיה "Max".

בדצמבר 2024 חודשה הסדרה לעונה שנייה.

## רקע עלילתי
עלילת הסדרה עתידה להתמקד בקורותיהן של "בנות גשרית", אסכולה פוליטית עתיקה ומיסטית שחברותיה עוברות אימון גופני ורוחני על מנת להשיג כוחות ויכולות על-אנושיים.

## הפקה
### פיתוח
ב-10 ביוני 2019 הוכרז רשמית על הזמנת סדרת טלוויזיה שתתקיים ביקום חולית, ותופק על ידי אולפני לג'נדרי עבור שירות הזרמת המדיה של "וורנר מדיה", "HBO Max". על פי הדיווחים, עלילת הסדרה התעתדה לשמש כפריקוול עבור הסרט "חולית" ולעסוק בקורותיהן של בנות גשרית. בנוסף, נמסר כי דני וילנב יביים ויפיק את פרק הפיילוט, שאת תסריטו יכתוב ג'ון ספייטס, ושניהם ישמשו כמפיקים בפועל לצדם של ביירון מריט, קים הרברט - נכדתו של פרנק הרברט, קווין ג'יי אנדרסון ובריאן הרברט - בנו של פרנק הרברט. על מעורבותו בהפקה, אמר וילנב: "בנות גשרית תמיד היו מרתקות בעיני. התמקדות בסדרה סביב אותו מסדר נשים עוצמתי נראתה לא רק רלוונטית ומעוררת השראה, אלא גם תפאורה דינאמית לסדרות הטלוויזיה."

זמן קצר לאחר הכרזתו, הפקת הסדרה ספגה ביקורת על היעדרן של יוצרות ותסריטאיות מהפקתה, פרט לנכדתו של פרנק הרברט, קים הרברט. ביולי 2019, נמסר כי דיינה קלבו נשכרה לשמש כמפיקה בפועל לצדו של ספייטס. בנובמבר 2019, נודע כי ספייטס עזב את הפקת הסדרה כדי להתמקד בהפקת סרט ההמשך. מנגד נמסר מטעם "הוליווד ריפורטר" כי אולפני לג'נדרי "לא היו מרוצים" מעבודתו של ספייטס כמפיק הסדרה, ובחרו לפטרו. ביולי 2021, נמסר כי המפיקה דיאן אדמו-ג'ון נבחרה להחליפו.

בדצמבר 2024, הוכרז שהסדרה תשוב לעונה שנייה ב-HBO, כפי שהוכרז במסיבת עיתונאים וירטואלית בהשתתפות המפיקה הראשית אליסון שפאקר והשחקניות אמילי ווטסון ואוליביה ויליאמס. לפי שפאקר, העונה השנייה תעסוק בהישרדות המסדר.

### צילומים
צילומי הסדרה התעתדו להתחיל ב-2 בנובמבר 2020, בבודפשט ובירדן, אך נדחו מסיבות לא ידועות ולבסוף התחילו בנובמבר 2022 והסתיימו בדצמבר 2023.

## פרסים ומועמדויות

## קישורים חיצוניים
* 

* 

## הערות שוליים

קטגוריה:סדרות טלוויזיה אמריקאיות שעלו לשידור בשנת 2024
קטגוריה:סדרות מדע בדיוני אמריקאיות
קטגוריה:סדרות טלוויזיה המבוססות על ספרים
קטגוריה:Max: תוכן מקורי
קטגוריה:חולית
בודוג דיק

**בודוג דיק** (בהונגרית: **Dick Bódog**; מישקולץ, 12 אפריל , 1893 – בודפשט, 6 במאי 1948) היה עיתונאי יהודי-הונגרי, קצרן, עורך עיתון ומנכ"ל הוצאה לאור.

## קורות חיים
בודוג דיק נולד במשפחה יהודית כבנם של שמעון דיק (1843–1932) סיטונאי טקסטיל, חבר במועצת העיר של מישקולץ ושל מריה הופמן (1852–1924). משנת 1910 עבד כליטוגרף בעיתונים בשם "עיתון" (Újság), ו"המודיע של בודפשט" (Budapesti Tudósító). משנת 1912 בסוכנות היעיעות ההונגרי (משרד הטלגרף ההונגרי), משנת 1913 ב"עיתון של בודפשט" (Budapesti Hírlap), ובשנת 1914 באשט (Az Est)**.** משנת 1919 היה סגן העורך הראשי ומנהל משרד ההוצאה לאור של העיתון. משנת 1932 עד 1939 היה המו"ל האחראי והמנכ"ל של ההוצאה לאור של העיתון בשפה הגרמנית בהונגריה הפסטר לויד. בשנת 1939 נאלץ לעזוב את התפקיד בשל החוקים היהודיים ובמיוחד החוק היהודי השני והחוק היהודי השלישי. הוא שרד את השואה ומשנת 1945 עד מותו ניהל את חברת ההוצאה לאור הגדולה והמפורסמת אתנאום. בודוג דיק הובא למנוחות בבית הקברות היהודי ברחוב קוזמה בבודפשט.

אשתו הייתה אירן לוקאץ' (אִינקֶה), איתה התחתן ב-1941.

## לקריאה נוספת
* לקסיקון ביוגרפי הונגרי I-II. עורך ראשי. אגנש קניירש. בודפשט, 1967-1969.
* לקסיקון יהודי הונגרי. 1929. עורך פטר אויווארי. עמ' 202. גישה מקוונת

## קישורים חיצוניים
* ביוגרפיה בודוג דיק באתר Arcanum
* ספרים בעריכתו באתר Bookline

## הערות שוליים

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:ניצולי השואה: הונגריה
קטגוריה:מישקולץ: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1893
קטגוריה:הונגרים שנפטרו ב-1948
ארגון הפשע נחודקינסקאיה

**ארגון הפשע נחודקינסקאיה** או **ארגון הפשע וופסובסקאיה** (ברוסית: **Находкинская организованная преступная группировка**) הוא ארגון פשע גדול, שפעל בשנים 1992–1994 בשטח העיר נחודקה, שברוסיה.

## היסטוריה
מייסדי ארגון הפשע, יורי דוידקין ואנדריי ויטיראילוב, בכינוי "וופס", שוחררו מכלא בשנת 1992. בשנת 1988 נגזרו עליהם 8 שנות מאסר כל אחד, אך מסיבות לא ידועות ריצו שלוש שנים בלבד. לדוידקין ולויטיראילוב היה שם גדול בעולם הפשע.

דוידקין וויטיראילוב היו ילידי נחודקה. כשחזרו לעיר הולדתם, הם גילו שבמהלך הזמן שחלף מאז ששהו בכלא הרבה השתנה – בכל מקום היו חנויות וחברות פרטיות, מכוניות זרות, היה מספר עצום של ספינות סחר זרות בנמל, סינים וקוריאנים פתחו את אוהליהם בכל מקום.

מנהיג ארגון פשע מצ'צ'ניה, שנועדה להפוך לאויב העיקרי לארגון הפשע של אנדריי ויטיראילוב, היה אסלנבק חטוייב, איש משכיל למדי בעל השכלה גבוהה במומחיות "היסטוריון". בסוף שנות השמונים הוא עבר מעיר גרוזני לנחודקה, רכש נדל"ן והעביר לשם קרובי משפחה רבים. עד מהרה, כאשר נוצר אזור כלכלי חופשי בנחודקה על ידי צו של הסובייט העליון של ברית המועצות, חאטוייב היה הראשון שהשתלט על נמל הים של העיר, כמו גם על רוב חברות המסחר והמתווך. כתוצאה מכך, חלק ניכר מחיי העסקים של נחודקה, שדרכו עברו סכומי כסף אדירים, הגיע לידי הגולים מקווקז.

בדצמבר 1992 אירע העימות הראשון בין אנשי וופס וחטוייב. אז ירו הרוצחים האלמונים במקורביו הקרובים של האחרון. הרצח לא פוענח.

בסתיו 1993 הגיעה הקרב המכריע בין הארגונים. בתחילה נזרקו לבית של חטוייב רימונים, אך הבעלים ניצל, ולאחר מכן הקיף אותו בגדר של שלושה מטרים.

במשך מספר חודשים בשנת 1994, ארגון הפשע של ויטיראילוב שלט למעשה בחיי העיר נחודקה.

בפברואר 2003 גזר בית המשפט 9 שנות מאסר על ויטיראילוב. הצדדים לא ערערו על פסק הדין. בשנת 2010, המנהיג לשעבר של ארגון הפשע השתחרר והפך לאיש עסקים.

## קישורים חיצוניים
* , מתוך תוכנית הטלוויזיה רוסיה הקרימינלית.

## הערות שוליים

קטגוריה:רוסיה: פשע מאורגן
קטגוריה:פרימוריה
רב אחא בר אבא

**רב אחא בר אבא** היה אמורא שמוזכר מספר פעמים בגמרא.

## זיהויו
רב אחא בר אבא מוזכר מספר פעמים בגמרא, אולם מספר גמרות סותרות אחת את השנייה לגבי התקופה בה חי. בגמרא בקידושין כתוב שהיה חתנו של רב חסדא, בשבת כתוב שאמר דברים בשמו של רבי יוחנן, בעבודה זרה אמר דברים משמו של רב המנונא, בזבחים הקשה לרבא, ומכאן שהיה בן דורו של רבא, במנחות הקשה לרב אשי, ומכאן שהיה בן דורו, במנחות הקשה לרבה, בחולין כתוב שישב לפני רב הונא, ובכתובות הקשה על דברי ריש לקיש.

השערת הרב אהרן הימן בספר תולדות תנאים ואמוראים היא שלא היה אמורא בשם זה, וכל הזכרותיו בתלמוד הן טעויות, ומבאר שבסתירה במסכת שבת הרא"ש כותב שצריך לכתוב על רבי חייא בר אבא, בקידושין צריך לכתוב על רב חנן בר רבא, וכן מתקן חלק רב מהזכרותיו בתלמוד.

## קישורים חיצוניים
* 

## הערות שוליים

קטגוריה:אמוראים